open-index/open-wikipedia-markdown huggingface dataset:
وسنتاکماری

وسنتاکماری بھارت کی ریاست تمل ناڈو کی راجدھانی چینائی میں ایک بس ڈرائیور کے طور پر شہرت رکھتی ہیں۔ ان کے ساتھ سب سے خاص بات یہ ہے کہ پورے ایشیا وہ پہلی خاتون بس ڈرائیور ہیں۔

## ابتدائی زندگی
وسنتاکماری کی پیدائش 17 اپریل 1959ء کو کنیاکماری میں ہوئی۔ کم عمری میں ان کی ماں کا انتقال ہو گیا۔ والد نے دوسری شادی کی۔ 19 سال کی عمر میں ان کی شادی ہوئی۔ مگر یہ شادی ایک ایسے شخص سے ہوئی جس کی چار لڑکیاں پہلی کی شادی سے تھیں اور پھر دو بچے ان کو اس شادی سے ہوئے۔ شوہر ایک تعمیراتی مزدور تھا، جب کہ خاندان کی ضروریات کی تکمیل کی خاطر
وسنتاکماری کو *مہالِیر منڈارم* میں سیکریٹری کا کام کرنا پڑا جو ایک خواتین کی تنظیم تھی۔

## ملازمت
وسنتاکماری معاشی تنگی کے دور سے گذر رہی تھی۔ چونکہ وہ ڈرائیونگ سے واقف تھی، اس لیے جب تمل ناڈو اسٹیٹ ٹرانسپورٹ کارپوریشن نے بس ڈرائیوروں کی مخلوعہ اراضی کا اعلان کیا، تب وہ پرُامید انداز میں درخواست پیش کر چکی تھیں۔ تاہم ریاستی ادارے کے بارسوخ عہدے دار ڈرائیور کے عہدے کے لیے ایک عورت کے نام کو لے کر پس و پیش تھے۔ انھیں کسی امتحان کے لیے بلایا ہی نہیں جا رہا تھا۔ کافی نمائندگیوں کے بعد بالآخر وسنتاکماری کو بلایا گیا اور مارچ 1993ء میں ڈرائیور کی ملازمت دے دی گئی

## کام میں مشکلات
وسنتاکماری کو ایک خاتون ہونے کی وجہ سے اوقات یا کام کے بار میں کوئی رعایت نہیں دی گئی۔ انھیں حسب معمول آٹھ گھنٹے کام کرنا پڑا۔ شروع شروع میں صبح چھ بجے کی شفٹ پر رپورٹ کرتی تھی۔ تاہم اب وہ دیگر شفٹوں میں کام کر رہی ہیں۔ کبھی کبھی وہ ناگرکوئل-ترواننت پورم جیسے راستوں پر بھی چلاتی ہیں اور ان کی شفٹ رات کے 10 بجے ہی جاکر ختم ہوتی ہے۔ پھر بھی وہ اپنے کام سے مطمئن ہیں۔

## خواتین کے لیے ڈرائیونگ اسکول کا عزم
وسنتاکماری اپریل 2017ء میں وظیفہ حسن خدمت پر سبک دوش ہونے جا رہی ہیں۔ اس کے بعد وہ خواتین کے لیے ایک خصوصی ڈرائیونگ اسکول قائم کرنے کا عزم رکھتی ہیں۔ وہ کالج کیمپسوں میں ڈرائیور کے طور پر کام کرنے کے لیے بھی تیار ہیں۔

## انعامات و اعزازات
* وسنتاکماری کو ان کے عزم وحوصلہ اور عمدہ خدمات کی وجہ سے 2016ء میں *رین ڈراپس وومن اچیور ایوارڈ* (Raindropss Women Achiever Award) سے نوازا گیا ہے۔

## حوالہ جات

زمرہ:1959ء کی پیدائشیں
زمرہ:بقید حیات شخصیات
زمرہ:تمل شخصیات
زمرہ:تمل ناڈو کی شخصیات
زمرہ:بھارتی خواتین
حافظ دوست محمد للہی

**حافظ دوست محمد للّٰہی** للہ شریف کے بزرگ اور روحانی پیشوا ہیں۔ یہ ثانی حضرت سے معروف ہیں۔
## ولادت
حافظ دوست محمد18 جمادی الثانی 1266ھ بمطابق3 مئی 1850ء 21 بیساکھ 1907ب للہ شریف ضلع جہلم میں پیدا ہوئے۔ ان کے والد خواجہ غلام نبی للّٰہی تھے۔۔اعوان خاندان سے تعلق رکھتے تھے

## تعلیم
1280ھ میں حافظ محمد دین بیرہ (ٹھٹھہ بیرہ مڈگ رانجھا ) سے مکمل حافظ ہوئے مروجہ علوم ظاہری کا زیادہ حصہ مولوی اللہ جوایا سے حاصل کیاعلم تفسیر ،حدیث اور تصوف کی دینی تعلیم کی تکمیل والد سے کی۔ ان کی اس تکمیل کی طرف اشارہ عارف یگانہ خواجہ غلام محی الدین قصوری نے بچپن میں ہی فرما دیا تھا۔ جنھوں نے آپ کو ایک مکتوب میں تحریر فرمایا :
’’مولوی حافظ دوست محمد کو دعا‘‘
للہ تعالیٰ کے فضل و کرم سے آپ حافظ بھی ہوئے اور مولوی بھی ۔

## باطنی تعلیم
ظاہری تعلیم کی تکمیل کے بعد تین سال تک والد صاحب سے کسب سلوک کیا اور سلسلہ نقشبندیہ کی تکمیل کی اور بھر سرہند شریف سے مجدد پاک کی ایماء پر خلافت و اجازت سے نوازے گئے۔ والد صاحب کی وفات کے بعد مسند نشین ہوئے اور خلق خدا کی راہنمائی فرمائی۔
## سیرت و خصائل
والد ماجدحضرت خواجہ غلام نبی للہی کے وصال کے بعد مسند ارشاد پر فائز ہوئے اور حق و صداقت کی جانب خلق خدا کی رہنمائی فرمائی ، غرباء اور مساکین کو الطاف خسروانہ سے نواز تے اور اہل دنیا سے کچھ غرض نہ رکھتے ، صاحب حال ہوتے ہوئے کمال اخفا سے کام لیتے ، اہل حاجت حاضر ہوتے اور آپ کی نگاہ التفات سے کامیاب ہو کر لوٹتے۔اہل دنیا سے متنفر تھے اگر کوئی دنیا کی غرض سے ملنے آتا تومنقبض ہو جاتے اور اگر کسی وجہ سے نہ آسکتا تو خوش ہوتے ابتدائی عمر سے ہی غریب مسکین لوگوں سے عجیب موانست رکھتے اور ایسے لوگوں سے عجیب موانست رکھتے 

## وفات
18 ذوالحجہ 1318ھ بمطابق 8 اپریل 1901ء کو وفات پائی للہ شریف میں والد کے پہلو مین مدفون ہیں۔

## حوالہ جات

زمرہ:1849ء کی پیدائشیں
زمرہ:1901ء کی وفیات
زمرہ:پاکستانی صوفیا
زمرہ:ضلع جہلم کی شخصیات
زمرہ:علوی
زمرہ:اعوان
سمپریتی بھٹاچاریہ

**سمپریتی بھٹاچاریہ**  بھارت کے کولکاتا شہر سے تعلق رکھنے والی ایک لڑکی ہے جس نے 2016ء میں ایک ایسے زیرآپ ڈرون کو ایجاد کیا جو سمندروں کی تہ کی نقشہ نگاری کر سکتا ہے اور گہرے سمندروں میں گھومنے میں مدد کر سکتا ہے جہاں پر جی پی ایس بھی کام نہیں کرتا۔ اس نے اس ایجاد کو *ہائیڈروسوارم* (Hydroswarm) کا نام دیا ہے۔ اسے پیٹنٹ بھی کیا گیا ہے اور دفاعی شعبے اور تیل کے کاروباریوں کے بیچ اس کے لیے زبردست دلچسپی پائی گئی ہے۔۔

## تعلیم
سمپریتی نے کولکاتا کے ساوتھ پائنٹ اسکول میں پڑھی۔ وہ اسی شہر کے سینٹ تھامس کالج سے انجینئری کی ڈگری مکمل کی۔ اس نے اوہائیو اسٹیٹ یونیورسٹی سے ماسٹرز مکمل کیا۔

سمپریتی 1999ء میں کولکاتا سے ریاستہائے متحدہ امریکا کے لیے ماسٹرز کی ڈگری کی تعلیم کے لیے روانہ ہوئی۔ وہ اب وہ میساچوسٹس انسٹیٹیوٹ آف ٹیکنالوجی میں پی ایچ ڈی کر رہی ہے۔ *ہائیڈروسوارم* (Hydroswarm) کو وہ اپنے تحقیقی مقالے کے حصے کے طور پر ایجاد کر چکی ہے۔

## ایجاد کی ضرورت کا سمپریتی کے لفظوں میں بیان

## اعزاز
فوربز نے سمپریتی بھٹاچاریہ کو 30* سب سے طاقتور دنیا کے جوان تبدیلی کے محرکین* (30 most powerful young change agents of the world) میں سے ایک شمار کیا ہے۔

## حوالہ جات

زمرہ:اکیسویں صدی کی بھارتی کاروباری شخصیات
زمرہ:بنگالی شخصیات

زمرہ:کولکاتا کی شخصیات
لکی شاہ صدر (ولی)

**لکی شاہ صدر**  کا اصل نام سید صدرالدین لکیاری تھا۔ آپ کا شجرہ سید علی سے ملتا ہے جنھیں چھٹو امرانی کی شکایت پر عرب خلیفہ نے راجا دلوراء کو شکست دینے کے لیے سیہون بھیجا تھا اور پھر آپ نے لکی میں رہائش اختیار کی تھی۔

## تعارف
تاریخ تحفۃ الکرام کے مصنف علی شیر قانع ٹھٹوی کے مطابق سید علی کو راجا دلوراء نے اپنی بیٹی دی جسے مسلمان بنانے کے بعد سید علی نے اپنے نکاح میں لے لیا۔ سید علی کو چار بیٹے ہوئے۔ حضرت لکی شاہ صدر، سید علی کے پہلے نمبر بیٹے سید محمد کے فرزند ارجمند تھے۔

## شجرہ نسب
علی شیر قانع ٹھٹوی کے بیان کے مطابق حضرت لکی شاہ صدر کا شجرہ حسب نسب اس طرح بنتا ہے۔ سید **صدرالدین** المعروف لکی شاہ صدر بن سید **محمد** بن سید **علی** بن سید **عباس** بن سید **حسین** بن سید **ارشد** بن سید **زید** بن سید **جعفر** بن سید **عمران** بن سید **ہارون** بن سید **عبد اللہ** بن **اشرف** بن **قاسم** بن **عبد اللہ** بن **[[موسیٰ کاظم]] علیہ السلام**۔

## حالات زندگی
لکی شاہ صدر پہلے آمری میں رہتے تھے۔ بعد میں اپنے والد محمد کے پاس لکی میں سکونت اختیار کی۔ آپ ساتویں صدی ہجری کے عظیم علما اور مشائخ میں سے تھے۔
سندھی ادبی بورڈ جامشورو کے سماہی جریدے مہران کے جلد:2/1989 میں لکی شاہ صدر کے لیے محقق ڈاکٹر عبد المجید سندھی نے درج کیا ہے کہ “خواجہ معین الدین چشتی رحہ نے اپنی ملفوظات میں ذکر کیا ہے کہ سیوستان کے علاقے کے گائوں لکی میں ایک درویش شیخ صدرالدین محمد احمد کو ایک جھوپڑی میں دیکھا جو بڑا فیض والا تھا“۔ وضاحت میں لکھتے ہیں کہ یہ حقیقت ہے کہ ”چھٹی صدی ہجری کے آخر اور ساتویں صدی ہجری کی شوعات میں لکی میں حضرت صدرالدین رہتے تھے۔ شیخ لقب بزرگ یا اولیاء کرام کے لیے استعمال ہوتا ہے“۔ کچھ مورخین نے لکی شاہ صدر کا صدرالدین محمد احمد کے نام سے ذکر کیا ہے۔۔ لکی شہر کا قدیم نام **[[لکی تیرتھ]]** تھا۔ حضرت سید صدرالدین کی صوفیانہ اوصاف اور بزرگانہ شخصیت کی وجہ سے لکی شاہ صدر (شہر) سے مشہور ہو گیا۔ لکی شاہ صدر نے بڑی عمر میں وفات پائی۔ حضرت لکی شاہ صدر کا مزار لکی شاہ صدر (شہر) کے شمال-مغرب میں واقع ہے۔

## کرامت
لکی شاہ صدر (شہر) سے 5 کلومیٹر کے فاصلے پر پہاڑوں میں گرم اور سرد پانی کے قدرتی چشمے بھی ہیں۔ ان چشموں کے قریب ایک مسجد اور دو ہندو مندر بھی ہیں۔ اور لکی شاہ صدر کی زندہ کرامت یہی ہے کہ یہاں کے گرم چشوں کے پانی میں نہانے سے خارش یا کھجلی کی بیماری ختم ہو جاتی ہے۔
## مزید دیکھیے
* سید قلندر شاہ لکیاری

## حوالہ جات

زمرہ:پاکستان کے گرم چشمے
زمرہ:پاکستان میں تصوف
زمرہ:پاکستانی صوفیا
زمرہ:سندھی شخصیات
زمرہ:سندھی صوفیاء
سہرورد

**سہرورد** (، رومن نویسی: **سہراورد**) شہرستان خدابندہ کے مرکزی ضلع میں صوبہ زنجان، ایران کا ایک شہر ہے۔ 2006ء کی مردم شماری کے مطابق اس شہر کی آبادی 1,356 خاندان پر مشتمل ہے جس میں 5,786 افراد ہیں۔

 بارہویں صدی کے مشہور ایرانی فلسفی ابو الفتوح شہاب الدین سہروردی اور فارسی صوفی ضیاء الدین سہروردی کی جائے پیدائش ہے۔

## حوالہ جات

زمرہ:ایران کے شہر
زمرہ:صوبہ زنجان کے شہر
زمرہ:جغرافیہ شہرستان خدابندہ کے نامکمل مضامین
شیلا مہرا

**شیلا مہرا** ایک بھارتی نسائیات اور زچگی کی ماہرخصوصی ہے۔ وہ مولچند اسپتال، نئی دہلی میں شعبۂ نسائیات و زچگی کی ڈائریکٹر ہے۔

## تعلیم
شیلا 1959ء میں لیڈی ہارڈنگ میڈیکل کالج سے فارغ التحصیل ہوئی۔ وہ ڈی آر سی او جی اور ایم آر او سی جی کی ڈگریاں رائل کالج آف آبسٹیٹریشینز اینڈ گائینیکالوجسٹس، مملکت متحدہ سے حاصل کر چکی ہے۔ 

## ادارہ جاتی وابستگی
وہ انڈین کالج آف آبسٹیٹریشینز اینڈ گائینیکالوجسٹس (آئی سی او جی) کی فیلو ہے۔

## انعامات و اعزازات
شیلا مہرا نے حسب ذیل انعامات و اعزازات اپنی خدمات کی وجہ سے حاصل کیے:
* بھارت کی سرکار کی جانب سے 1991ء میں چوتھا سب سے اعلٰی شہری اعزاز پدم شری سے نوازا گیا۔
* رادھا رمن ایوارڈ (1998ء)
* انڈین میڈیکل ایسوسی ایشن کی جانب سے عرصۂ حیات ایوارڈ (2006ء)

## مزید دیکھیے

* مولچند فرٹیلیٹی اینڈ آئی وی ایف سنٹر
* لیڈی ہارڈنگ میڈیکل کالج

## حوالہ جات

زمرہ:بقید حیات شخصیات

زمرہ:دہلی کی خواتین سائنس دان
زمرہ:بیسویں صدی کی بھارتی خواتین سائنس دان
زمرہ:بھارتی ماہرین امور زچگی
زمرہ:بیسویں صدی کی خواتین اطبا
زمرہ:بیسویں صدی کے بھارتی سائنس دان
زمرہ:طبیبات
زمرہ:بھارتی خواتین اطبا
ایلیس ویدین

**ایلیس ویدین**  بھارت کی تاریخ میں پہلی خاتون افسر ہیں جنھیں بھارت کسی قومی بازبیمہ (Reinsurance) کی صدرنشین ومینیجنگ ڈائریکٹر (چیئرپرسن کم مینیجنگ ڈائریکٹر) بنایا گیا ہے۔ یہ عہدہ انھوں نے 25 جنوری، 2016ء میں جنرل انشورنس کارپوریشن آف انڈیا میں حاصل کیا ہے۔ وہ ملک کے کسی بھی عوامی شعبے کی بیمہ صنعت کی تھی پہلی صدرنشین ومینیجنگ ڈائریکٹر ہیں (زندگی اور غیر زندگی، دونوں میں)۔

## تعلیم و تربیت
ایلیس انگریزی ادب میں پوسٹ گریجویٹ ہیں۔ وہ انشورنس انسٹی ٹیوٹ آف انڈیا کی فیلو بھی ہیں۔ وہ ہارورڈ بزنس اسکول، بوسٹن، ریاستہائے متحدہ امریکا سے تربیت بھی پاچکی ہیں۔

## کام
ایلیس نے اپنے کام کی شروعات دی نیو انڈیا اشورنس کمپنی سے کیا 1983ء میں کیا۔ وہ مختلف حیثیات میں کام کرتے کرتے 2008ء میں ڈپٹی جنرل مینیجر (ری انشورنس) بنیں۔

## وابستگیاں
ایلیس حسب ذیل اداروں کے بورڈوں سے جڑی ہیں :
* انٹرنیشنل انشورنس سوسائٹی، ریاستہائے متحدہ امریکا۔
* ای سی جی سی لیمیٹیڈ
* انڈین رجسٹر آف شیپنگ
* کین انڈیا اشورنس ٹی پی اے لیمیٹیڈ

وہ حسب ذیل اداروں کی غیر ایگزیکیٹیو صدرنشین ہیں :
* جی آئی سی ری انشورنس ساؤتھ افریقہ
* جی آئی سی ہاؤزنگ فائنانس لمیٹیڈ

وہ کاؤنسل آف ایشین ری انشورنس کارپوریشن کی رکن بھی ہیں۔ وہ جی آئی سی بھوٹان کے بورڈ کی ڈائریکٹر بھی ہیں۔

## اعزازات
* وومن انشورنس ایوارڈ (خواتین کا بیمہ انعام) 2014ء
* بزنس ٹوڈے کی جانب سے بھارت کے کاروبار میں سب سے طاقتور خاتون کا خطاب، ستمبر، 2016ء

## حوالہ جات

زمرہ:اکیسویں صدی کی بھارتی کاروباری شخصیات
مالویکا سبھروال

**مالویکا سبھروال**  ابولو ہسپتال اور جیون مالا ہسپتال دہلی میں ایک ماہر نسائیات و زچگی ہیں۔

مالویکا کی زیر قیادت ٹیم کو یہ اعزاز حاصل ہے کہ انھوں سب سے زیادہ ریکارڈ کردہ فِبرائڈوں کا بین جراحت بطن (لیپراسکوپی) کے ذریعے کامیابی سے نکالے ہیں۔ فِبرائڈ خواتین کے عضو تناسل کے پاس عمومًا پائی جانے والی رسولیوں کو کہا جاتا ہے۔

*وہ گائنے اینڈوسکوپی* (Gynae Endoscopy) کی قیادت کر رہی ہیں۔ اس ٹیم میں 140 ڈاکٹر ہیں جو اندرون جسم نسائیات سے متعلق جراحی کی سرگرمیوں سے جڑے ہیں۔

## حوالہ جات

## بیرونی روابط
* 

زمرہ:بقید حیات شخصیات
زمرہ:بیسویں صدی کے بھارتی سائنس دان
زمرہ:فاضل جامعہ دہلی
زمرہ:بیسویں صدی کی بھارتی خواتین سائنس دان
زمرہ:بھارتی ماہرین امور زچگی
زمرہ:بیسویں صدی کی خواتین اطبا
زمرہ:ویکی ڈیٹا سے مطابقت رکھنے والی مختصر تفصیل
چولولا کا عظیم اہرام

چولولا کا عظیم اہرام چولولا، پوئبلا، میکسیکو میں واقع ہے۔ اسے 2300 سال پہلے تعمیر کیا گیا تھا۔ مقامی افراد نے اسے 1910ء میں دریافت کیا۔۔

## حوالہ جات

زمرہ:میکسیکو کے آثار قدیمہ عجائب گھر
زمرہ:ویکی ڈیٹا سے مختلف مختصر وضاحت
اقوام متحدہ کا یوم چینی زبان

**اقوام متحدہ یوم چینی زبان**  ہر سال اقوام متحدہ کے ذیلی ادارے یونیسکو کے تحت 20 اپریل کو منایا جاتا ہے۔ اقوام متحدہ نے 2010ء سے چینی زبان سمیت 6 زبانوں کے عالمی دن منانے کا فیصلہ کیا تھا۔ اس دن کو منانے کا مقصد دنیا بھر میں چینی زبان کی نشر و اشاعت، چینی زبان کی تاریخی اہمیت کو اجاگر کرنا اوراس زبان کے بولنے والوں کے درمیان بین الثقافتی ہم آہنگی کو فروغ دینا ہے۔ پہلا یوم چینی زبان کا دن 12 نومبر 2010ء میں منایا گیا اور 2011ء سے 20 اپریل کو ہر سال منایا جاتا ہے۔

## مزید دیکھیے
* بین الاقوامی یوم مادری زبان
* اقوام متحدہ کی دفتری زبانیں

## حوالہ جات

زمرہ:اپریل کی تقریبات
زمرہ:اقوام متحدہ ایام
زمرہ:چینی زبان
زمرہ:غیر سرکاری رسوم
زمرہ:اقوام متحدہ کے نامکمل مضامین
شاہ عبد القادر بدایونی

**شاہ عبد القادر قادری بد ایونی** **[[تاج الفحول]] ** کے خطاب سے معروف ہیں۔ وہ علمائے بدایوں اور اہل سنت کے مشہور عالم دین ہیں۔

## نام
نام شاہ عبد القادر۔ لقب:تاج الفحول ۔
## نسب
سلسلۂ نسب اس طرح ہے شاہ عبد القادربدایونی بن سیف اللہ المسلول مولانا شاہ فضل رسول بدایونی بن عین الحق شاہ عبد المجیدبدایونی بن شاہ عبد الحمیدبدایونی۔

## ولادت
آپ کی پیدائش 17 رجب المرجب 1253ھ، مطابق اکتوبر 1837ء کو ہوئی۔

## القاب
مظہرِ حق،تاج الفحول،محب الرسول،شیخ الاسلام فی الہند اور امام الانام،فخر النجباء وعمدة النبلاء، المحدث۔

## تعلیم
آپ کی رسم تسمیہ خوانی آپ کے جد محترم نے فرمائی۔ بعد ازاں تعلیم کا سلسلہ شروع ہوا مولانا نور احمد صاحب نے کمالات علمیہ میں آپ کو معراج کمال تک پہنچایا۔ اس کے بعد آپ نے مولانا فضل حق خیر آبادی سے شرف تلمذ حاصل کیا۔ فضل حق کے شاگردوں میں چار شاگرد عناصر اربعہ مانے جاتے تھے مگر تاج الفحول کا نام ان میں بھی سر فہرست تھا کیوں کہ تین شاگرد تو کسی خاص فن میں وحید عصر تھے مگر تاج الفحول کا تبحر جملہ علوم و فنون میں تھا۔ بعد فراغ علوم عقلیہ و نقلیہ سندِ اجازت حدیث اپنے والدسے لی، اورمکۃ المکرمہ میں شیخ جمال عمرمکی سے سندِ حدیث حاصل کی۔

## بیعت و خلافت
اپنے والدِ گرامی سیف اللہ المسلول شاہ فضلِ رسول بدایونی کے دستِ پربیعت ہوئے،اوراجازت و خلافت سے سرفرازہوئے۔
## وفات
آپ کاوصال 18 جمادی الاول 1319ھ، بمطابق 29 ستمبر 1901ء کو ہوا۔ خانقاہِ قادریہ بدایوں شریف آخری آرام گاہ ہے۔

## حوالہ جات

زمرہ:1837ء کی پیدائشیں
زمرہ:1901ء کی وفیات
زمرہ:علمائے اہلسنت
محمد بن فتال نیشابوری

**محمد بن فتال نیشاپوری** شیعہ مذہب کے محدث ابن الفتال نیشاپوری جن کا مکمل نام محمد بن حسن فتال نیشاپوری ہے، جلیل القدر متکلم، فقیہ، عالم زاہد اور متقی تھے۔‘‘ 

پانچویں صدی کے شیعہ شیوخ میں سے تھے ’’روضۃ الواعظین‘‘ کے مصنف ہیں۔

’’شیعہ حضرات کے جلیل القدر شیخ ہیں۔ مدرس، علم کلام کا ماہر، فقیہ، عالم، قاری،مفسر اور دیندار آدمی تھا۔ امین اور معتمد علما میں سے تھا۔‘‘ 

## وفات
انھیں ابو المحاسن عبد الرزاق سردارنیشابور نے قتل کر دیا تھا۔

## حوالہ جات

زمرہ:شیعہ علما
زمرہ:شیعہ متکلمین
زمرہ:شیعہ محدثین
شبیر شاہد (شاعر)

**شبیرشاہد** اردو اور پنجابی کے نووارد شعرا میں سے ہیں َ۔

## نام
پیدائشی نام **شبیر حسین** اور قلمی نام **شبیرشاہد** بطور تخلص استعمال کرتے ہیں۔

## پیدائش
ان کی تاریخ پیدائش 23 مئی 1982ء بروز اتوار ہے۔ والد کا نام خادم حسین جوقوم کھوکھر سے تعلق رکھتے ہیں۔

## مقام
ان کی ولادت اور رہائش چک نمبر 108/9 ایل تحصیل و ضلع ساہیوال، (منٹگمری) پنجاب، پاکستان میں ہے۔

## تعلیم
* شبیر شاہد کی بنیادی تعلیم، گاؤں کے سرکاری اسکول سے میٹرک (گورنمنٹ ہائی اسکول ساہیوال سے 1999ء میں)۔
* ایف اے 2001ء گورنمنٹ کالج ساہیوال،
* 2006ء میں بی اے بہاؤالدین زکریا یونیورسٹی ملتان سے ۔

## مشاغل
شبیر شاہد پیشہ کے لحاظ سے پنجاب پولیس میں اسسٹنٹ سب انسپکٹر (ASI) کے عہدے پر متعین ہیں۔ اور عمرہ ایجنسی کا کاروبار بھی کرتے ہیں۔ اس کے ساتھ ساتھ شاعری میں بھی طبع آزمائی کرتے ہیں۔ انھیں پنجابی ادبی سیوک ایوارڈ 2016ء مل چکا ہے، اکثر کلام سہ ماہی **مہکاں** میں چھپتا ہے۔ 

## مجموعہ کلام
شبیر شاہد کے دو مجموعات کلام زیر طبع ہیں:
* پیاس کے بادل (اردو غزلیات)
* اتھرے اتھرو (پنجابی غزلیات)

## نمونہ کلام
### نعت


نعت

### غزل


غزل

## حوالہ جات

زمرہ:1982ء کی پیدائشیں
زمرہ:پاکستانی شعرا
زمرہ:شعرا بلحاظ زبان
زمرہ:ضلع ساہیوال کی شخصیات
جیاکومو البیریلی

**جیاکومو البیریلی** (پیدائش: 1600ء– وفات: 1650ء) اطالوی مصور تھا جس کی زندگی کا ایک طویل حصہ وینس میں گذرا۔ محققین کے مطابق البیریلی کا زمانہ حیات 1600ء سے 1650ء تک کا ہے۔

## سوانح
محققین کے مطابق البیریلی کی پیدائش 1600ء میں وینس میں ہوئی۔ البیریلی اطالوی مصور پالما ایل جیوانی کا شاگرد تھا، البیریلی نے 34 سال تک استاد کے ہمراہ مصوری کا کام کیا۔ اِس دوران البیریلی نے کئی تاریخی تصاویر تخلیق کیں۔ اوغنیتانیسی کے کلیسا کے لیے شبیہ یسوع تخلیق کی۔ اطالوی سوانح نگار کارلو ریدولفی کے مطابق البیریلی مجسمہ ساز بھی تھا۔ البیریلی کی عمر کا طویل حصہ وینس میں گذرا۔ غالباً 1650ء میں البیریلی کی وفات وینس میں ہوئی۔

## حوالہ جات

زمرہ:1600ء
زمرہ:1600ء کی پیدائشیں
زمرہ:1650ء
زمرہ:1650ء کی دہائی کی وفیات
زمرہ:1650ء کی وفیات
زمرہ:اطالوی شخصیات
زمرہ:اطالوی مؤجدین
زمرہ:اطالیہ
زمرہ:ریاضی اور ثقافت
زمرہ:سترہویں صدی کی اطالوی شخصیات
زمرہ:سترہویں صدی میں سائنس
زمرہ:وینسی مصور
زمرہ:سترہویں صدی کے اطالوی مصور
زمرہ:اطالوی مرد مصور
زمرہ:ویکی ڈیٹا سے مختلف مختصر وضاحت
منظر سینٹ جیروم

[تصغیر|366x366px|منظر سینٹ جیروم – [1526ء/ 1527ء]]
**منظر سینٹ جیروم** ایک تاریخی تصویر ہے جسے اطالوی مصور پارمیجیانینو نے 1526ء سے 1527ء کے درمیانی عرصہ میں تخلیق کیا۔ اب یہ اطالوی شاہکار نیشنل گیلری، لندن، مملکت متحدہ میں موجود ہے۔

## تاریخ
اِس تصویر کی تخلیق کے لیے روم کی ایک نامور خاتون ماریا بفالینی جو انتونیو کاسیالوپی کی بیوی تھی، نے اطالوی مصور پارمیجیانینو کو 3 جنوری 1526ء کو معاوضہ فراہم کیا تھا تاکہ وہ سینٹ جیروم کی تصویر اُس کے خاندانی کلیسا سان سالواتور لاؤرو کے لیے تیار کرے۔ اِس معاہدے کو "Francesco Mazola de Parma" کا نام دیا گیا تھا۔ روم کے آخری عہد نشاۃ ثانیہ کے سوانح نگار جارجیو وساری کے مطابق یہ تصویر تب تیار کی گئی جب سقوط روما (1527ء) کے دوران شاہی رومی فوجی دستے شہر روم کو تباہ کر رہے تھے۔ پارمیجیانینو اُس وقت جنگی تاوان اداء کرنے کے قابل تھا جبکہ اُس کا چچا اُس وقت روم میں ہی مقیم تھا۔ اِس کشمکش میں یہ تاریخی تصویر سانتا ماریا دیلا پیس نامی گرجا میں چھپا دی گئی تھی۔

1558ء میں جب کہ پارمیجیانینو کو انتقال کیے 18 سال گذر چکے تھے، تو ماریا بفالینی کے خاندان نے اِس تاریخی تصویر کو چیتتا دی کاستیلو کے گرجا میں نصب کروایا جہاں یہ ایک انگریز مصور جیمز ڈیورنو کی تحقیق کی وجہ بنی رہی کہ آخر کار اِس تصویر کا مصور کون تھا؟۔ 1790ء میں ایک تحقیق سے یہ معلوم کر لیا گیا کہ اِس تاریخی تصویر کو اطالوی مصور پارمیجیانینو نے 1526ء سے 1527ء کے وسطی زمانہ میں تخلیق کیا تھا جبکہ وہ روم شہر میں مقیم تھا۔ 1790ء میں یہ تصویر روم میں فروخت کردی گئی اور اِس کی قیمت 1,500 سکے تجویز کی گئی تھی۔ مملکت متحدہ کے مارکوئیس البیرکون نے اِسے خرید لیا۔ کئی سال ہاتھوں ہاتھ فروخت ہونے کے بعد یہ تصویر 1826ء میں نیشنل گیلری، لندن میں پہنچ گئی۔
[تصغیر|233x233px|تصویر کے زیریں جانب سینٹ [جیروم کو سوتے ہوئے دکھایا گیا ہے۔]]

## تصویر کا مرکزی خیال
یہ تاریخی تصویر دو مختلف مرکزی خیالات کی حامل ہے۔ اولاً زیریں جانب سینٹ جیروم کو سوتے ہوئے دکھایا گیا ہے جس کے ہاتھوں میں صلیب ہے۔ قریب ہی زیریں جانب یحییٰ علیہ السلام کی شبیہ بنائی گئی ہے جن کے ہاتھوں میں ایک دراز صلیب دکھائی گئی ہے اور دائیں طرف اُن کے ہاتھ کا اِشارہ بالائی جانب یسوع اور اُن کی والدہ مریم علیہا السلام کی طرف دکھایا گیا ہے جبکہ مریم علیہا السلام کی پشت کی جانب روشنی دکھائی گئی ہے۔

## طول و عرض
تصویر نقاشی رنگ روغن کا شاہکار ہے جس کا طول 135 انچ (11.25 فٹ) ہے اور عرض 59 انچ (4.91667 فٹ) ہے۔

## موجودہ مقام
منظر سینٹ جیروم 1826ء سے نیشنل گیلری، لندن کی ملکیت ہے اور نیشنل گیلری، لندن میں موجود ہے۔

## مزید دیکھیے
* de Castris, Pierluigi Leone (2003). *Parmigianino e il manierismo europeo*. Cinisello Balsamo: Silvana editoriale. pp. 236–237.

## حوالہ جات

زمرہ:اطالوی مؤجدین
زمرہ:اطالیہ
زمرہ:ریاضی اور ثقافت
زمرہ:سولہویں صدی میں سائنس
زمرہ:مصوری
زمرہ:کامنز زمرہ جس کا ربط ویکی ڈیٹا پر ہے
زمرہ:1520ء کی دہائی کی پینٹنگ
زمرہ:ویکی ڈیٹا سے مطابقت رکھنے والی مختصر تفصیل
زمرہ:نقاشی
زمرہ:کنواری مریم اور بچے کی پینٹنگ
زمرہ:1527ء کی پینٹنگ
پیترو آدامی

**پیترو آدامی** اطالوی مصور تھا جو فطرت کی مصوری کیا کرتا تھا۔ غالباً وہ 1730ء میں روم میں بقیدِ حیات تھا۔

## حوالہ جات

زمرہ:1730ء
زمرہ:اطالوی شخصیات
زمرہ:اطالوی مؤجدین
زمرہ:اطالیہ
زمرہ:اٹھارہویں صدی کی اطالوی شخصیات
زمرہ:اٹھارہویں صدی میں سائنس
زمرہ:ریاضی اور ثقافت
زمرہ:فن
زمرہ:مصوری
زمرہ:اٹھارویں صدی کے اطالوی مصور
زمرہ:اطالوی مرد مصور
زمرہ:ویکی ڈیٹا سے مختلف مختصر وضاحت
پیترو الیماننو

**پیترو الیماننو** (پیدائش: 1430ء– وفات: 1497ء/ 1498ء) اطالوی- آسٹریائی مصور تھا جسے نشاۃ ثانیہ کے مصوروں میں شمار کیا جاتا ہے۔

## سوانح
پیترو الیماننو آسٹریا کے علاقہ گوٹوِگ میں 1430ء میں پیدا ہوا اور 1497ء یا 1498ء میں ایسکولی پیسینو میں وفات پائی۔ 1484ء سے 1498ء تک وہ مصوری کے فن میں اپنے عہدِ عروج میں تھا۔ پیترو کارلو کریلویلی کے ہمراہ مصوری کیا کرتا تھا۔ پیترو الیماننو کے مجموعہ ہائے مصوری پیناکوتیکا سویکا فورتوناتو دورانتی کے مجموعہ میں شامل ہیں۔

## حوالہ جات

زمرہ:1430ء کی دہائی کی پیدائشیں
زمرہ:1490ء کی دہائی کی وفیات
زمرہ:پندرہویں صدی کی اطالوی شخصیات
زمرہ:پندرہویں صدی کے اطالوی مصور
زمرہ:اطالوی مرد مصور
زمرہ:نشاۃ ثانیہ کے مصور
پاؤلو البونی

**پاؤلو البونی** (پیدائش: 1671ء– وفات: 5 اکتوبر 1734ء) اطالوی مصور تھا۔ اُسے نشاۃ ثانیہ کے عہد کے مصوروں میں شمار کیا جاتا ہے۔

## سوانح
پاؤلو البونی 1671ء میں بولونیا میں پیدا ہوا اور بولونیا میں ہی مصوری کی تعلیم حاصل کی۔ یہیں وہ فطرت کی طویل ترین مصوری کے ماہرین میں شمار کیا جانے لگا تھا۔ کچھ سال وہ ناپولی اور روم میں بھی مقیم رہا۔ 1710ء میں وہ ویانا چلا گیا حہاں اُس کا قیام 13 سال سے زائد تک رہا۔ محنت شاقہ کے سبب فالج کے ایک حملے سے اُس کے بدن کا دایاں حصہ مفلوج ہوا، دائیں آنکھ کی بینائی بھی متاثر ہو گئی اور وہ واپس بولونیا چلا آیا اور بائیں ہاتھ سے ہی مصوری کرتا رہا۔ پاؤلو البونی کی بیٹی لوئیا ماریا روسا بھی مصور تھی، جس نے 1759ء میں وفات پائی۔ 5 اکتوبر 1734ء کو پاؤلو البونی نے 63 سال کی عمر میں بولونیا میں وفات پائی۔

## حوالہ جات

زمرہ:1671ء
زمرہ:1671ء کی پیدائشیں
زمرہ:1734ء
زمرہ:1734ء کی وفیات
زمرہ:اطالوی شخصیات
زمرہ:اطالوی مؤجدین
زمرہ:اطالیہ
زمرہ:پندرہویں صدی کی اطالوی شخصیات
زمرہ:پندرہویں صدی میں سائنس
زمرہ:ریاضی اور ثقافت
زمرہ:فن
زمرہ:مصوری
زمرہ:اٹھارویں صدی کے اطالوی مصور
زمرہ:سترہویں صدی کے اطالوی مصور
زمرہ:کامنز زمرہ جس کا ربط ویکی ڈیٹا پر ہے
زمرہ:اطالوی مرد مصور
زمرہ:ویکی ڈیٹا سے مختلف مختصر وضاحت
سارہ حمید احمد

**سارہ حمید احمد** (پیدائش: 22 اپریل 1989ء) ایک بھارتی طیار (پائلٹ) ہیں جن کا تعلق بنگلور،کرناٹک سے ہے۔ مارچ 2015ء سارہ نے سپائس جیٹ میں کام کیا ہے۔ *[[ہندوستان ٹائمز]]* میں چھپی ایک خبر کے مطابق سارہ شاید مارچ 2015ء تک بھارتی ہوابازی کی صنعت میں واحد مسلمان خاتون پائلٹ رہی ہے۔ *[[دی ہندو]]* اسے کرناٹک کی پہلی مسلمان پائلٹ قرار دیتا۔

سارہ نے بعد میں وضاحت کی ہے کہ اس نے کبھی پہلی بھارتی مسلمان پائلٹ ہونے کا دعوٰی نہیں کیا اور یہ کہ وہ صرف چند مسلمان خاتون پائلٹوں میں سے ایک ہے۔ اس نے یہ بھی کہا اس نے کبھی اسلاموفوبیا یا برے سلوک کی شکایت نہیں کی۔

## پس منظر
سارہ صبا حمید احمد کی پیدائش بنگلور، کرناٹک میں ہوئی۔ 2007ء میں جیوتی نواس کالج میں پی یو سی مکمل کرنے کے ساتھ وہ ویرو بیچ، فلوریڈا کے پیرس ایئر فلائٹ ٹریننگ اسکول میں شریک ہو گئی۔ سانحہ 11 ستمبر 2001ء کے بعد کے حالات میں اسلاموفوبیا کا دور چل رہا تھا، جس میں اس نے دعوٰی کیا کہ مسلمان طلبہ کو امریکی ویزا نہیں مل رہا تھا، مگر اسے یہ حاصل کرنے میں کوئی پریشانی نہیں ہوئی۔

سارہ کے والد کے مطابق جس روایتی فرقے سے اس کا تعلق ہے اور جس میں وہ پلی اور بڑھی ہے، ایک عورت کی ذمے داری اس کا گھر اور بچے ہیں۔ بہت کم لوگ باہر کی ملازمتوں کو ڈھونڈتے ہیں جن میں آنے جانے کے وقت کسی کا ساتھ نہ ہو۔ سارہ کو شروع میں اپنی برادری اور خاندان سے کسی بھی طرح کی مدد نہیں ملی جو اس کی حوصلہ شکنی پر آمادہ تھے۔ مگر ان لوگوں کے رویے میں یہ دیکھ کر فرق آیا کہ سارہ اپنے موقف پر اٹل ہے اور اس کے والد کا ایک دوست جو خود ایک ساؤتھ ویسٹ ایئر لائنز میں پائلٹ ہے، طمانیت دینے آگے آیا۔

ایک سال کے مطالعے اور 200 پرواز گھنٹوں کی مشقت کے بعد سارہ کو اس کا کمرشیل لائسنس 2008ء میں ملا۔ جب وہ بھارت لوٹی تو وہ اپنے لائسنس کو بھارتی سرٹیفیکیشن میں بدلنے کے کام میں جٹ گئی، جس کے لیے انتظار کا وقت اور لتھووینیا میں مزید تربیت شامل تھی تاکہ وہ مخصوص کمرشیل کرافٹ کی اقسام کو سمچھ سکے۔ تجارتی ہوابازی کے بارے میں سارہ نے کہا کہ مردوں کی اجارہ داری ختم ہو چکی ہے مگر برابری کے لیے اور وقت درکار ہے۔

## کام
ایم بی اے اور تقریبًا 1200 گھنٹے پرواز کی تکمیل کے بعد سارہ کو 2010ء میں سپائس جیٹ میں ایک کمرشیل پائلٹ کے طور پر بھرتی کیا گیا۔ وہ پہلی مسلمان خاتون ہے جسے ہوابازی کے شعبے میں چنا گیا اور تقریبًا دو سالوں تک وہ واحد مسلمان پائلٹ رہی جبکہ بھارتی ہوابازی کی صنعت میں 600 خاتون پائلٹ موجود ہیں۔

## مثالی شخصیت
سارہ کی کامیابی یہ رہی ہے کہ وہ اپنی برادری میں مثبت مثال بن گئی اور یہ دیگر مسلمان خواتین کے لیے حوصلہ افزائی کا سبب ہے کہ وہ ہوابازی کی تربیت لیں۔

## حوالہ جات

## مزید پڑھیے
* 

## بیرونی روابط
*  

زمرہ:1989ء کی پیدائشیں
زمرہ:بقید حیات شخصیات
زمرہ:بنگلور کی شخصیات
زمرہ:بھارتی خواتین ہواباز
زمرہ:بھارتی مسلم شخصیات
زمرہ:خواتین پیشہ ور ہواباز
زمرہ:پیشہ ور ہواباز
زمرہ:بنگلور کی کاروباری شخصیات
زمرہ:اکیسویں صدی کے ہندوستانی مسلمان
شائستہ عنبر

**شائستہ عنبر** آل انڈیا مسلم خواتین پرسنل لا بورڈ کی صدر ہیں۔ یہ ادارہ آل انڈیا مسلم پرسنل لا بورڈ سے ہٹ کر بنایا گیا ہے تاکہ بھارت میں مسلمانوں کے عائلی قانون میں خواتین کے حقوق کو یقینی بنایا جا سکے۔

## پیدائش
شائستہ کی ولادت الہ آباد کے محمد مُرسلین کے گھر ہوئیں جو پیشے سے ایک ریلوے گارڈ تھے۔ تاریخ ولادت 14 فروری 1962ء ہے۔ والد شاعری کا ذوق رکھتے تھے اور شیدا ان کا تخلص تھا۔

## تعلیم
شائستہ لکھنؤ یونیورسٹی سے فارغ التحصیل ہیں اور دو ڈگریاں اردو اور فارسی ادب میں رکھتی ہیں۔

## شادی
شائستہ عنبر کی شادی محمد ادریس عنبرؔ بہرائچی سے ہوئی۔ عنبر بہرائچی ہندستان کا سب سے بڑا ادبی ایورڈ ساہتیہ ایورڈ سے نوازے جا چکے ہیے۔ وہ سیول سروس میں تھے۔۔ اس شادی سے تین بچے ہوئے: ایک لڑکا اور دو لڑکیاں۔

## سماجی خدمات
شائستہ نے ایک مسجد کی تعمیر کروائی۔ انھوں نے آل انڈیا مسلم خواتین پرسنل لا بورڈ کی بنیاد رکھی۔ وہ ایک ماڈل نکاح نامہ بھی پیش کر چکی ہیں جو ان کے مطابق عصر حاضر سے ہم آہنگ ہے۔ وہ بہ یک وقت طلاق ثلاثہ کے ذریعے شادی ختم کرنے کی مخالفت کر چکی ہیں اور اسے قرآن کی تعلیمات کے مغائر قرار دے چکی ہیں۔

## انعامات و اعزازات
* اگست 2015ء میں شائستہ عنبر کو امرتسر میں *بھگت پورن سنگھ سمان* سے نوازا گیا ہے۔ یہ اعزاز انھیں پاکستان کے انسانیت دوست سماجی خدمت گزار خادم حسین وارثی کے ساتھ ساتھ دیا گیا ہے۔

## مزید دیکھیے
* آل انڈیا مسلم پرسنل لا بورڈ
* آل انڈیا شیعہ پرسنل لا بورڈ
* آل انڈیا مسلم خواتین پرسنل لا بورڈ

## حوالہ جات

زمرہ:1962ء کی پیدائشیں
زمرہ:بھارتی مسلم شخصیات
زمرہ:لکھنؤ کی شخصیات
انورہ تیمور

**سیدہ انورہ تیمور** (پیدائش: 24 نومبر 1936ء- وفات: 28 ستمبر 2020ء) انڈین نیشنل کانگریس کی آسام کی خاتون رہنما تھیں۔ وہ 6 دسمبر 1980ء سے 30 جون 1981ء تک آسام کی وزیر اعلٰی رہ چکی ہیں۔

آسام کی تاریخ میں وہ واحد خاتون اور اقلیتی وزیر اعلی کے طور پر اپنی مفوضہ ذمے داری کو نبھایا ہے۔ بھارت کی تاریخ میں انورہ تیمور کسی بھی ریاست کی کی پہلی  خاتون مسلم  وزیر اعلٰی رہی ہیں۔ ان کی وزارت اعلٰی کا دور اس وقت ختم ہوا جب ریاست کو چھ ماہ کے لیے صدر راج کے تحت رکھا گیا تھا۔ 1983ء سے 1985ء کے بیچ وہ اسی ریاست میں عوامی تعمیرات کی وزیر رہیں۔ 1991ء میں وہ آسام میں وزیر برائے زراعت بنائی گئیں۔
وہ آل انڈیا یونائیٹیڈ ڈیموکریٹیک فرنٹ میں 2011ء میں شامل ہوئیں۔

## تعلیم
انورہ تیمور علی گڑھ مسلم یونیورسٹی سے معاشیات میں آنرز کی ڈگری رکھتی ہیں۔

## ابتدائی کام
انورہ تیمور شروع شروع میں دیبی چرن برُوعہ گرلز کالج میں معاشیات کی لیکچرر کے طور پر کام کیا۔

## وفات
انورہ تیمور کا انتقال 28 ستمبر 2020ء کو دل کا دورہ پڑنے سے آسٹریلیا میں ہوا، جہاں وہ اپنے بیٹے کے ساتھ گذشتہ چار سال سے تھیں۔

## عوامی نمائندگی
انورہ تیمور کو آسام اسمبلی (ایم ایل اے) کے لیے 1972ء، 1978ء، 1983ء اور 1991ء میں منتخب ہوئیں۔ 1988ء میں وہ بھارتی پارلیمان کے نامزد ہوئیں (راجیہ سبھا)

## حوالہ جات

زمرہ:آسام سے انڈین نیشنل کانگریس کے سیاست دان
زمرہ:آسام سے راجیہ سبھا کے ارکان
زمرہ:آسام قانون ساز اسمبلی کے ارکان
زمرہ:آسام کی خواتین سیاست دان
زمرہ:آسام کے وزرائے اعلیٰ
زمرہ:انڈین نیشنل کانگریس کے وزرائے اعلیٰ
زمرہ:بھارتی ریاستوں کی خواتین وزرائے اعلیٰ
زمرہ:بھارتی مسلم شخصیات
زمرہ:بیسویں صدی کی بھارتی سیاست دان خواتین
زمرہ:بیسویں صدی کے بھارتی سیاست دان
زمرہ:جامعہ علی گڑھ کے فضلا
زمرہ:راجیہ سبھا کی خواتین ارکان
زمرہ:ضلع جورہٹ کی شخصیات
زمرہ:ویکی ڈیٹا سے مختلف مختصر وضاحت
زمرہ:1936ء کی پیدائشیں
زمرہ:2020ء کی وفیات
زمرہ:آسام
زمرہ:آسٹریلیا میں موت
زمرہ:بھارتی سیاسی خواتین
زمرہ:سیاست دان
زمرہ:آسام کی شخصیات
زیرو ڈے (کمپیوٹنگ)

زیرو ڈے کمپیوٹر کی ایسی خرابی یا ایسا سافٹ ویئر بگ جو پہلے دریافت نہ ہوا ہو یا اس کے بارے میں ابھی کسی کو علم نہ ہو۔ یعنی حملہ آور جانتا ہے کہ بگ کیا ہے اور کیسے استعمال کرنا ہے۔ لیکن جس سافٹ ویئر میں بگ ہے، اسے بنانے والوں کو اس کے بارے میں نہیں پتا ہوتا ہے۔

زمرہ:استحصالات شمارندہ سلامتی
زمرہ:استحصالات کمپیوٹر سلامتی
زمرہ:کمپیوٹر سیکیوریٹی
زمرہ:کمپیوٹر وائرسز
زمرہ:مالویئر کی اقسام
زمرہ:کمپیوٹر نیٹورک سیکیوریٹی
زمرہ:ڈیٹا سیکورٹی
زمرہ:عسکری ٹیکنالوجی
زمرہ:کمپیوٹر
زمرہ:اطلاعاتی ٹیکنالوجی
بھارت میں ناموسی قتل

حالانکہ ناموسی قتل کے معاملے بھارت کے کئی شہری اور دیہی علاقوں میں رونما ہوئے ہیں، تاہم ان واقعات کی کثرت گاؤں کے علاقوں میں زیادہ ہے۔

### کھیپ پنچاہت
کھیپ پنچایتیں بھارت کے خود ساختہ ادارے ہیں۔ یہاں لڑکیوں کی اپنی مرضی سے شادی بھی ایک قابل سزا جرم ہے۔ ہریانہ کے کچھ گاؤں میں لڑکیوں کو دھمکایا جانا، بے عزت کیا جانا یا پنچایتی فیصلے کے تحت قتل ہونا ایک عام بات ہے۔ یہاں خاندان والے ہی کئی بار اپنی لڑکیوں کو کیڑاکُش ادویہ دے کر مار ڈالتے ہیں اور پولیس کو اطلاع دیے بغیر لاشوں کو جلا دیتے ہیں۔ اگر لڑکی کہیں لڑکے کے ساتھ فرار ہوتی ہے، تب پورے خاندان کا مقاطعہ کیا جاتا ہے اور خاندان کو بھاری جرمانہ دینا ہوتا ہے۔ مگر عمومًا لڑکے کے لوگوں کو کوئی اُف تک نہیں کہتا۔

### قتل کے معاملوں کو روکنے کی پہل
;(الف) عدالتی پہل
22 جون، 2010ء کو سپریم کورٹ نے ایک غیر سرکاری تنظیم کی مفاد عامہ درخواست پر مرکزی حکومت اور نو ریاستی حکومتوں کو نوٹس جاری کیا تھا۔ عدالت نے واضح کیا کہ قتل کے معاملوں میں کچھ بھی عزت و تعظیم کا پہلو نہیں ہے۔

;(ب) قانونی پہل
قومی کمیشن برائے خواتین (National Commission for Women) نے ایک اکائی قائم کی ہے جو جرائم کو دیکھتی ہے اور متاثرین قانونی جارہ جوئی میں مدد کرتی ہے۔

;(ج) قانون سازی کی کوشش
بھارت کی حکومت کے زیر غور ایک تجویز ہے تعزیرات ہند کی دفعہ 300 میں ایک ذیلی دفعہ جوڑ دی جائے جو عزت و آبرو سے جڑے قتل کے معاملوں پر مرکوز ہو۔ یہ دفعہ قتل کے جرم پر روشنی ڈالتی ہے، جس کی سب سے بڑی سزا موت ہے اور کم ترین سزا جرمانہ ہے۔ یہ بھی زیر غور ہے کہ ان معاملوں میں مدد کے لیے بھارت کے قانون شہادت (Indian Evidence Act) اور خصوصی شادی کے قانون (Special Marriage Act, 1954) میں ترمیم کی جائے تاکہ دو الگ سماجی پس منظر کے لوگ شادی کے لیے اپنی رضامندی ظاہر کرنے کے بعد انھیں شادی کی قانونی کارروائی کے لیے لازمی 30 دنوں کے انتظار کے مرحلے سے گذرنا نہ پڑے۔ یہ ترمیم اس لیے ضروری سمجھی جا رہی ہے کیونکہ ان شادی بیاہ کے مواقع پر جوڑوں کے بیچ قانونی طور پر رشتہ تسلیم کیے جانے جانے کے لیے عموماً 45 دن لگتے ہیں۔ اس دوران لڑکے اور لڑکی دونوں کی جانوں کو خطرہ ہوسکتاہے۔

## مزید دیکھیے
* بھارت میں ہجومی تشدد
* خاندان کی آبرو
* ناموسی قتل
* پاکستان میں ناموسی قتل

## حوالہ جات

زمرہ:بھارت میں جرائم
زمرہ:خواتین پر تشدد
البرتو سوشیو

[تصغیر|البرتو سوشیو کی مصوری جو غالباً [1180ء سے 1190ء کے وسطی زمانہ میں بنائی گئی۔ ]]
**البرتو سوشیو** (بقیدِ حیات: بارہویں صدی عیسوی)  اطالوی مصور تھا جو فن قرون وسطیٰ میں اطالیہ کا نامور مصور شمار کیا جاتا تھا۔

## سوانح
سوشیو کا سال پیدائش اور سال وفات معلوم نہیں ہو سکا، غالباً اُس کی زندگی کا ایک طویل حصہ اطالیہ میں گذرا۔ سپولیتو کیتھڈرل کی ایک نقاشی پر سوشیو کا نام مندرج ہے جو 1187ء میں بنائی گئی تھی۔

## حوالہ جات

زمرہ:اطالوی شخصیات
زمرہ:اطالوی مؤجدین
زمرہ:اطالیہ
زمرہ:بارہویں صدی کی اطالوی شخصیات
زمرہ:بارہویں میں سائنس
زمرہ:ریاضی اور ثقافت
زمرہ:فن
زمرہ:مصوری
زمرہ:بارہویں صدی کے اطالوی مصور
زمرہ:کامنز زمرہ جس کا ربط ویکی ڈیٹا پر ہے
زمرہ:اطالوی مرد مصور
زمرہ:ویکی ڈیٹا سے مختلف مختصر وضاحت
سید رکن الدین

## تعارف

سید رکن الدین مشہور بزرگ سید شیر علی شاہ  شیرازی کے پر دادا تھے۔

## حوالہ جات
نکولؤ دائی سئینا

[تصغیر|333x333px|نکولؤ دائی سئینا کی مصوری– [1336ء]]

**نکولؤ دائی سئینا** (وفات: 1348ء اطالوی مصور تھا۔ جس کا تعلق سیانا سے تھا۔

## سوانح
نکولؤ دائی سئینا کا سال پیدائش معلوم نہیں۔ غالباً وہ روم کے کسی شہر میں پیدا ہوا۔ نکولؤ دائی سئینا اطالوی مصوروں دوچیو اور سیمون مارتینی سے متاثر تھا۔ وہ سیانئائی اسکول کا نمائندہ خاص تھا۔ وہ پیترو لورینزیتی کا معاونِ خاص تھا۔ سیانا کے گرجا سانتا ماریا دائی سیروی (سیانا) کے لیے مصوری کرتا رہا۔ سیانا کے ایک دوسرے پیناکوتیکا نازئیونیل کے گرجا میں بھی مصوری موجود ہے۔ کارٹونا کے کلیساؤں میں بھی نکولؤ کی مصوری ابھی تک موجود ہے۔ نکولؤ کی وفات 1348ء میں ہوئی۔

## حوالہ جات

زمرہ:1348ء
زمرہ:1348ء کی وفیات
زمرہ:اطالوی شخصیات
زمرہ:اطالوی مؤجدین
زمرہ:اطالیہ
زمرہ:چودہویں صدی کی اطالوی شخصیات
زمرہ:چودہویں صدی میں سائنس
زمرہ:ریاضی اور ثقافت
زمرہ:فن
زمرہ:مصوری
زمرہ:1340ء کی دہائی کی وفیات
زمرہ:تاریخ پیدائش نامعلوم
زمرہ:چودہویں صدی کے اطالوی مصور
زمرہ:اطالوی مرد مصور
زمرہ:ویکی ڈیٹا سے مطابقت رکھنے والی مختصر تفصیل
سید شیر علی شاہ شیرازی

**[[سید شیر علی شاہ شیرازی]] ترکمان [[دہلی]] والے بن [[سید بہاؤالدین شیرازی]]**

سید شیر علی شاہ شیرازی ایران کے شہر شیراز میں پیدا ہوئے۔ زمانے کے بہت بڑے عالم اور بزرگ ہو گذرے ہیں۔ بادشاہ ہمایوں جب اپنے بھائیوں کی وجہ سے تخت دہلی سے ناکام ہو کر واپس ایران گیا تو دوبارہ جب واپس آیا تو سید شیر علی شاہ شیرازی کو ہمراہ لایاتھا۔ ہمایوں سید شیر علی شاہ شیرازی کا معتقد تھا اور ان کا مرید تھا اس لیے شاہ شیر علی بادشاہوں کے پیشوا کہلاے آپ کا روزہ اقدس دہلی میں ترکمانی دروازہ میں مشہور دربار ہے آپ کے تین صابزادے تھے۔
١۔ سید شاہ شمس شیرازی
٢۔سید جلال
٣۔ سید محمود

## حوالہ جات
جینسی جیمس

**جینسی جیمس**  سنٹرل یونیورسٹی آف کیرلا کی بانی وائس چانسلر اور کیرلا کی پہلی خاتون وائس چانسلر رہی ہیں۔ یہ جامعہ کاسرگوڈ، کیرلا، بھارت میں موجود ہے۔

## تعلیم
جینسی جیمس مملکت متحدہ کی وارویک یونیورسٹی سے پی ایچ ڈی کے بعد دولت مشترکہ پوسٹ ڈاکٹورل فیلو رہ چکی ہیں۔

## بیرونی تدریسی تحقیق
وہ ٹورانٹو یونیورسٹی، کینیڈا میں فیکلٹی ریسرچ فیلو بھی رہ چکی ہیں۔

## وائس چانسلری ذمے داریاں
جینسی جیمس پہلے مہاتما گاندھی یونیورسٹی، کیرالا کی وائس چانسلر رہی۔ پھر وہ سنٹرل یونیورسٹی آف کیرلا کی بانی وائس چانسلر بنی۔

## ادارہ جاتی وابستگیاں
جینسی جیمس حسب ذیل اداروں سے وابستہ ہیں/ رہی ہیں:
* رکن، کیندریہ ساہتیہ اکیڈمی
* قومی صدر، کمپیریٹیو لٹریچر ایسوسی ایشن آف انڈیا
* اوباما-سنگھ پہل کے تحت 2011ء میں بھارت-ریاستہائے متحدہ امریکا تعلیمی مؤتمر، واشنگتن میں بھارت کی وزارت انسانی وسائل کے وفد کی رکن۔

## ادبی ذوق
وہ ایک مصنف، ادبی نقاد اور مترجم کے طور جانی جاتی ہیں۔

## انعامات و اعزازات
* جنوری 2016ء میں جینسی جیمس کو *پروفیسر ایم وی پائیلی ایوارڈ برائے بہترین مدرس* (Prof M V Pylee Award for the best academician) سے نوازا گیا۔ یہ اعزاز کوچین یونیورسٹی آف سائنس اینڈ ٹکنالوجی کی جانب سے قائم کیا گیا اور اس انعام کے ساتھ ایک لاکھ روپے کی رقم اور توصیفی سند دی جاتی ہے۔

## حوالہ جات

زمرہ:بقید حیات شخصیات
زمرہ:بیسویں صدی کے بھارتی تعلیمی نظریہ ساز
زمرہ:بھارتی تعلیمی نظریہ ساز خواتین
زمرہ:ضلع کاسرگوڈ کی شخصیات
زمرہ:کیرلا کی خواتین سائنس دان
زمرہ:کیرلا کی معلمات
زمرہ:کیرلا کے سائنس دان
زمرہ:کیرلا کے معلمین
زمرہ:بیسویں صدی کی بھارتی خواتین
زمرہ:بیسویں صدی کی بھارتی شخصیات
زمرہ:بیسویں صدی کی معلمات
زمرہ:کیرلا کی شخصیات
طالب لغاری

**طالب لغاری**  (پیدائش: 12 نومبر 1928ء—وفات 23 اگست 2015ء)پاکستان صوبہ سندھ کے سندھی اور سرائیکی کے ممتاز شاعر تھے۔ انھیں شاعر حمل فقیر ثانی کا لقب ملا۔ ان کی شاعری سندھ کے اہم جریدوں میں شائع ہوئی اور ان کی متعدد کتب شائع ہوئی۔

## حالات زندگی
طالب لغاری 12 نومبر 1928ء کو برطانوی ہندوستان میں سندھ کے ضلع دادو، تحصیل جوہی کے کاچھو کے صحرائی علاقے کے تاریخی شہر حاجی خان میں پیدا ہوئے۔ ان کا اصل نام محمد علی ولد امام علی لغاری تھا۔ طالب ان کا تخلص تھا۔ طالب کل وقتی شاعر تھ، وہ نفیس اور عاشقانہ مزاج رکھتے تھے۔ انھوں نے 1940ء میں پرائمری اور 1943ء میں سندھی فائنل کا امتحان پاس کیا۔ پہلے انھوں نے کلام پاک کے حفظ کا درس اللہ بچایو کنگرانی سے حاصل کیا جو اریگیشن ڈپارٹمینٹ میں داروغہ بھی تھے۔ طالب لغاری انھیں آخری دم تک استاد تسلیم کرتے تھے۔ ابتدا میں درزی (ٹیلر ماسٹر) رہے۔ بعد میں داروغہ اللہ بچایو کنگرانی کے توسط سے اریگیشن میں مقدم (بیلدار) بنے۔ اس کے بعد وہ 1951ء میں پرائمری استاد مقرر ہوئے اور 1988ء میں ریٹائر ہوئے۔ 1965ء میں انھوں نے شاعری کی ابتدا کی۔ ان کی کافی **کاچھے یار ول آ لہے بے قراری** سندھ میں بہت مقبول ہے۔ ان کی شاعری ریڈیو پاکستان حیدرآباد سے نشر ہوتی رہتی ہے۔ ان کی شاعری کی لاتعداد کتب شائع ہوئی جن میں **دانہوں درد فراق جوں** اور **مرک تساڈی لڑک اساڈے** بہت مقبول ہوئیں۔

## وفات
طالب لغاری بڑی عمر میں 23 اگست 2015ء کو وفات پا گئے۔

## حوالہ جات

زمرہ:1928ء کی پیدائشیں
زمرہ:2015ء کی وفیات
زمرہ:سرائیکی زبان کے شعرا
زمرہ:سندھی شخصیات
زمرہ:سندھی شعرا
شمس سومرو

**شمس سومرو**  (پیدائش: یکم جون 1954ء—وفات: 13 دسمبر 2003ء) پاکستان کے صوبہ سندھ میں پیدا ہونے والے سندھی زبان کے مشہور نثر نویس، افسانہ نگار اور شاعر تھے جس کے کئی افسانے اور کتب شائع ہوئے ہیں۔

## حالات زندگی
شمس سومرو یکم جون 1954ء کو دادو شہر میں پیدا ہوئے۔ ان کا پورا نام شمس الدین ولد غلام حیدر سومرو تھا۔ ابتدائی سے اعلٰی ثانوی تک دادو میں تعلیم حاصل کی۔ چانڈکا میڈکل کالیج، لاڑکانہ سے ایم بی بی ایس کیا۔ سندھ پبلک سروس کمیشن کا امتحان پاس کر کہ ڈاکٹر بنے۔ سندھ کے مختلف اضلاع میں ڈاکٹر کے طور پر خدمات سر انجام دیں۔ پھر کراچی میں رہائش پزیر ہو گئے۔ انھوں نے لکھنے کی شروعات 1970ء سے کی۔ ان کے افسانے سندھی زبان کے معیاری جریدوں میں شائع ہوئے۔ شمس سومری سندھ کی اہم ادبی تنظیم سندھی ادبی سنگت، سندھ کے مرکزی سیکریٹری جنرل بھی رہے۔ ان کی *موہن جو دڑو* اور *کینجھر* کتب ان کے نمایاں ادبی کام میں شامل ہیں۔

## وفات
شمس سومرو 13 دسمبر 2003ء کو کراچی میں انتقال کر گئے۔ اس کا مدفن آبائی شہر دادو ہے۔

## حوالہ جات

زمرہ:1954ء کی پیدائشیں
زمرہ:2003ء کی وفیات
زمرہ:سندھی شخصیات
زمرہ:سندھی مصنفین
پومپئو ایلدرووندینی

[تصغیر|329x329px|پومپئو ایلدرووندینی کی مصوری– [1730ء]]
**پومپئو ایلدرووندینی** (پیدائش: 1677ء– وفات: 1735ء) اطالوی مصور تھا۔ نشاۃ ثانیہ کے اہم مصوروں میں شمار کیا جاتا ہے۔

## سوانح
پومپئو 1677ء میں بولونیا میں پیدا ہوا۔ پومپئو کا خاندان مصوری کے لیے مشہور تھا۔ اُس نے مصوری کی تعلیم کا بیشتر حصہ اپنے عم زاد توماسو ایلدرووندینی سے سیکھا۔ مصوری کی تعلیم میں مہارت تامہ کے بعد وہ کلیساؤں اور محلات میں مصوری کے عہدے پر فائز رہا۔ ویانا کے محلات میں اُس کی مصوری کا بیشتر حصہ باقی ہے۔ 1735ء میں 58 سال کی عمر میں روم میں فوت ہوا۔

## حوالہ جات

زمرہ:1677ء
زمرہ:1677ء کی پیدائشیں
زمرہ:1735ء
زمرہ:1735ء کی وفیات
زمرہ:اطالوی شخصیات
زمرہ:اطالوی مؤجدین
زمرہ:اطالیہ
زمرہ:اٹھارہویں صدی میں سائنس
زمرہ:ریاضی اور ثقافت
زمرہ:سترہویں کی اطالوی شخصیات
زمرہ:فن
زمرہ:مصوری
زمرہ:اٹھارویں صدی کے اطالوی مصور
زمرہ:سترہویں صدی کے اطالوی مصور
زمرہ:کامنز زمرہ جس کا ربط ویکی ڈیٹا پر ہے
زمرہ:اطالوی مرد مصور
الفریڈ کوپر وولنر

**الفریڈ کوپر وولنر** (پیدائش: مئی 1878ء– وفات: 7 جنوری 1936ء) سنسکرت زبان کا نامور عالم و محقق تھا۔ 1928ء سے 1931ء تک وہ جامعہ پنجاب، لاہور کے نائب چانسلر بھی رہے۔
## [[جامعہ پنجاب]]، [[لاہور]]
1902ء سے 1928ء تک الفریڈ وولنر اعزازی طور پر بحیثیتِ مہتمم کتب خانہ کام کرتے رہے۔ 1903ء میں وہ پرنسپل اور رجسٹرار (تعلیم) کے عہدہ پر فائز ہو گئے۔ اکتوبر 1928ء میں انھیں جامعہ پنجاب، لاہور کا نائب چانسلر مقرر کر دیا گیا، اِس عہدے پر وہ مارچ 1931ء تک فائز رہے۔

## یادگاری مجسمہ
کتب خانہ جامعہ پنجاب، لاہور میں موجود 8,500 قدیمی سنسکرت زبان اور ہندی زبان کے مخطوطات کے مجموعہ کو الفریڈ وولنر کے اعزاز میں الفریڈ وولنر مجموعہ کا نام دیا گیا۔ تقسیم ہند کے بعد صرف الفریڈ وولنر کا ہی مجسمہ لاہور میں باقی رہ گیا ہے جو 1937ء کو مال روڈ لاہور کے عین وسط میں جامعہ پنجاب کے باہر نصب کیا گیا ہے۔ یہ کانسی کا بنا ہوا ہے

## وفات و تدفین
7 جنوری 1936ء کو الفریڈ وولنر لاہور میں 57 سال کی عمر میں انتقال کر گئے۔ اُن کی تدفین موجودہ جیل روڈ پر واقع گورا قبرستان، لاہور میں کی گئی۔

## حوالہ جات

زمرہ:بھارتی تعلیمی سوانح حیات نامکمل
زمرہ:بھارتی مہتممین کتب خانہ
زمرہ:برطانوی ہند کی شخصیات
زمرہ:تاریخ پنجاب (قبل از تقسیم)
زمرہ:ٹرنٹی کالج، اوکسفرڈ کے فضلا
زمرہ:جامعہ پنجاب کے وائس چانسلر
زمرہ:سنسکرت زبان
زمرہ:لاہوری شخصیات
زمرہ:ویکی ڈیٹا سے مختلف مختصر وضاحت
زمرہ:1878ء کی پیدائشیں
زمرہ:1936ء کی وفیات

زمرہ:برطانوی ہند میں برطانوی شخصیات
علاقہ ونہار

**علاقہ ونہار**چکوال سے خوشاب جانے والے راستے پرسطح مرتفع کا ایک علاقہ جسے علاقہ ونہار یا وادی ونہار سے موسوم کیا جاتا ہے۔
ونہار چکوال سے 24 کلومیٹر پر ہے جو سطح سمندر سے 2760 فٹ کی بلندی پر واقع ہے اس کا مرکز بوچھال کلاں ہے یہ گرمیوں میں خوشگوار اور معتدل موسم رکھتا ہے۔ یہ چھوٹے بڑے 36 دیہات پر مشتمل ہے کو کلر کہار سے منارہ اور سردھی سے وسنال تک وادی ونہار کہلاتا ہے۔
## ونہار کے دیہات
مکھیال، میانی، بوچھال کلاں، بوچھال خورد، وسنال، بھلیال، سرکلاں، بولہ، دھرکنہ، نورپور، چک مصری، پہاڑ خان، جھامرہ، مورجھنگ، سردھی رنسیال، مانک پور، بھسین، لاپھی، منارہ، ،گفانوالہ، گاہی، سیتھی، بھال، نورپور، کہوٹ، مہال کلیجی، ماٹن خورد، دئیاں، ماٹن کلاں، کلر کہار،،سمر قند جنوبی ڈھوک جابہ
## مزید دیکھیے
* وادی دھن
* وادی جھنگڑ
* وادی کہون
## حوالہ جات

 

زمرہ:ضلع چکوال
زمرہ:وادیاں
مشتاق احمد بیگ

**لیفٹیننٹ جنرل مشتاق احمد بیگ** پاک فوج کے سرجن جنرل جنھیں خود کش حملے میں ہلاک کیا گیا تھا۔

## ولادت
مشتاق احمد بیگ کی ولادت 1951ء صوبہ پنجاب میں ضلع چکوال کے گاؤں لہڑ سلطانپور میں ہوئی۔

## تعلیم
ابتدائی تعلیم اپنے علاقے میں حاصل کرنے کے بعد لاہور کِنگ ایڈورڈز میڈیکل کالج سے طب کی تعلیم مکمل کی۔

## پاک آرمی میں شمولیت
حاصل کرنے کے بعد انھوں نے جنوری 1976ء میں فوج کے شعبۂ طب میں کمیشن حاصل کیا۔ 2003ء میں میجر جنرل اور 8 فروری 2007ء کو لیفٹیننٹ جنرل کے عہدے پر ترقی دے کر پاک فوج کے شعبۂ طب کا سربراہ بنا دیا گیا۔

## ہلال امتیاز
لیفٹیننٹ جنرل مشتاق احمد بیگ پاک فوج کے ان اعلیٰ افسران میں سے تھے جو انتہائی متوسط گھرانے سے ہونے کے باوجود فوج کے اعلیٰ ترین عہدے پر پہنچے۔ فوج میں خدمات کے پیشِ نظر انھیں فوجی اعزاز ہلال امتیاز سے بھی نوازا گیا۔

## شہادت
25 فروری 2008 کو راولپنڈی کے مال روڈ پر خود کش حملے میں شہید ہوئے۔ ان کی یاد میں لیفٹیننٹ جنرل مشتاق احمد بیگ شہید میموریل ہسپتال چوآسیدن شاہ میں قائم کیا گیا۔

## حوالہ جات

زمرہ:1951ء کی پیدائشیں
زمرہ:1958ء کی پیدائشیں
زمرہ:2008ء کی وفیات
زمرہ:پاکستان میں دہشتگردی سے اموات
زمرہ:پاکستانی جرنیل
زمرہ:پاکستانی عسکری طبیب
زمرہ:پاکستانی ماہرین امراض چشم
زمرہ:پاکستانی مسلم شخصیات
زمرہ:پنجاب، پاکستان میں مقتول شخصیات
زمرہ:ضلع چکوال کی شخصیات
زمرہ:کارکنان بری فوج
زمرہ:کنگ ایڈورڈ میڈیکل یونیورسٹی کے فضلا
زمرہ:مقتول فوجی اہلکار
زمرہ:ہلال امتیاز وصول کنندگان
غازی احمد

**پروفیسر غازی احمد** کرشن لال سے غازی احمد بننے والے علاقہ ونہار کے نو مسلم جنھیں بہت قربانیاں دینی پڑیں۔
## ولادت
غازی احمد 2؍جون 1924ء کو چکوال کے ایک گاؤں میانی، تحصیل کلرکہار میں ایک ہندو پنڈت لالہ بھیم سین ولد لالہ جوالا سہائے کے گھر پیدا ہونے والا پہلا بچہ تھے۔
## نام
ایک پنڈت کی ہدایت پر بچے کا نام کرشن لال رکھا گیا تا کہ وہ ہری کرشن مہاراج (جو اپنے وقت کے اوتار تھے) کی طرح طبعی عمر پائے اور اس کے نقش قدم پر چلے۔
## قبول اسلام
1937ء میں جب آپ ساتویں جماعت کے طالب علم تھے تو اسکول آتے جاتے اکثر مسلمان طلبہ سے مذہبی گفتگو چھیڑ دیتے تھے۔ ایک دن مسلمان طلبہ انھیں مولانا عبد الرؤف بوچھالوی رح کے پاس لے گئے۔ مولانا رح ان کے ساتھ اخلاق کے ساتھ پیش آئے اور انھیں بھگوان سے خلوص نیت کے ساتھ طلب ہدایت کی دعا کرنے کی تلقین کی۔ غازی صاحب رح نے اس پر عمل کیا۔ کچھ دنوں کے بعد دعا قبول ہوئی اور فروری 1938ء کی ایک رات حضور اکرمﷺ نے عالم رُؤیا(خواب) میں انھیں مشرف بہ اسلام فرمایا۔ چنانچہ انھوں نے کرشن لال(کرشن لعل) سے غازی احمد نام رکھا۔ انھوں نے اسلام قبول کرنے کے بعد بے شمار تکلیفیں اور اذیتیں برداشت کیں۔ وہ ثابت قدمی کا ثبوت دیتے ہوئے دینی اور دنیاوی تعلیمات حاصل کرتے رہے اور گورنمنٹ انٹر کالج بوچھال کلاں کے پرنسپل کی حیثیت سے ریٹائر ہوئے۔

## تعلیم
آپ نے دینی تعلیم مولانا قاضی شمس الدین رح سے حاصل کی۔ پروفیسر غازی احمد نے تین ایم اے اور وہ بھی گولڈ میڈل کے ساتھ کیے۔ اس کے علاوہ درس نظامی، فاضل فارسی، ایم۔ او۔ ایل، بی ایڈ اور ایل ایل بی کی ڈگریاں اعزازات کے ساتھ حاصل کیں۔ انھوں نے اپنے قبول اسلام کی داستان ایک کتاب **من الظلمات الی النور** (کفر کے اندھیروں سے نورِ اسلام تک) کے نام سے تحریر کی جس کے کئی زبانوں میں ترجمے ہو چکے۔
## تصانیف
انھوں نے مشہور درسی کتب ہدایہ اور اصول الشاشی کا عام فہم اردو ترجمہ کیا جو انتہائی مفید ہے۔ علاوہ ازیں مجاہد اسلام موسی بن نصیر کے حالات زندگی اور انگریزی زبان میں احادیث کا مجموعہ بھی ترتیب دیا۔

## وفات
پروفیسر غازی احمد 25؍اگست 2010ء کو وفات پا گئے۔ میانی کے قبرستان میں دفن ہیں۔
## حوالہ جات

زمرہ:1924ء کی پیدائشیں
زمرہ:2010ء کی وفیات
زمرہ:نو مسلمین
زمرہ:قبول اسلام
زمرہ:ہندومت سے اسلام قبول کرنے والے شخصیات
زمرہ:سابقہ ہندو
سید ابراہیم شیرازی

## تعارف

سید ابراہیم شیرازی کا شجرہ نسب یہ ہے۔ سید ابراہیم شیرازی بن سید ابو طاہر بن سید حسین احمد بن سید علی عارضی شاہ بن محمد بن جعفر الصادق.۔ سید ابراہیم شیرازی، سید ابو طاہر کے بیٹے تھے۔ سید ابراہیم شیرازی سادات میں سے سب سے پہلے عرب سے نکل کر ایران کے بہت بڑے شہر شیراز میں آباد ہوئے۔ انہی کی اولاد سید شیرازی کہلاتی ہے۔ آپ کے فرزند سید عارف شیرازی مشہور بزرگ گذرے ان کی کثیر نسل ایران میں پھیلی اور ان کی چودھویں پشت کے بعد سید امجد علی مشہور ہوئے۔ سید امجد علی کا شجرہ نسب یہ ہے۔ سید امجد علی بن سید امام الدین بن سید علی بن سید جلال بن سید منصور علی بن سید نظام الدین بن سید حبیب الله بن سید خلیل بن سید شمس الدین بن سید عبدالله بن سید نور الله بن سید کمال دین بن سید اسدالله بن سید خشر بن سید عارف شیرازی بن سید ابراہیم شیرازی بن سید ابو طاہر بن سید حسین بن سید علی عارضی شاہ بن محمد بن جعفر الصادق.
:سید امجد علی کے ہاں دو صاحبزادے ہوئے جن کے نام یہ ہیں:
# سید رکن الدین بن سید امجد علی
# سید محی الدین

## حوالہ جات
رزاق مہر

**رزاق مہر** (انگریزی **Razaq Mahar**) (پیدائش:20 جون، 1954ء – وفات 15 اگست، 2002ء) پاکستان کے صوبہ سندھ سے تعلق رکھنے ولے سندھی زبان کے ممتاز نثر نویس، افسانہ نگار، ڈراما نگار اور شاعر تھے۔ ان کی کئی کتب شائع ہوئیں اور پاکستان ٹیلی وژن کراچی سینٹر سے لاتعداد ڈرامے نشر ہوئے۔

## حالات زندگی
رزاق مہر 20 جون 1954ء کو لاڑکانہ شہر کے محلہ مراد واہن میں پیدا ہوئے۔ ان کا اصل نام عبد الرزاق ولد رانجھو خان مہر تھا۔ انھوں نے ابتدائی تعلیم سے لے کر بی اے تک تعلیم لاڑکانہ شہر میں حاصل کی۔ 1973ء میں بی اے کیا اور 1979ء میں ایم اے (سندھی ادب) میں کی ڈگری سندھ یونیورسٹی سے حاصل کی۔ پہلے بلڈنگ ڈپارٹمنٹ میں ڈرافٹس مین مقرر ہوئے، بعد میں پبلک اسکول میرپور خاص میں لیکچرار مقرر ہوئے اور وہاں 1988ء تک فرائض سر انجام دیتے رہے۔ 1989ء میں سندھ پبلک سروس کمیشن کا امتحان دیا اور گورنمنٹ ڈگری کالج جوہی میں لیکچرار مقرر ہوئے۔ 1990ء میں ان تبادلہ گورنمنٹ کالج قمبر میں ہوئا جہاں سے ان کی گورنمینٹ سائنس کالج لاڑکانہ میں تقرری ہوئی اور اسسٹنٹ پروفیسر کے طور پر ترقی پائی۔ رزاق مہر نے 1973ء میں ادبی زندگی کی ابتدا کی۔ ان کی شاعری اورکئی افسانے سندھی کے معیاری جریدوں میں شائع ہونے لگے۔ انھیں افسانے **آڑھ** پر **سندھی ادبی بورڈ** جامشورو نے ایوارڈ دیا تھا۔ ان کے لکھے ہوئے ڈراموں نے بڑی مقبولیت حاصل کی۔ وہ منفرد موضوع پر لکھتے تھے اس وجہ سے ان کے افسانے اور ڈرامے زیادہ پسند کیے جاتے تھے۔ ان کے بہترین ادبی کام میں ان کا ڈراما **جیاپو**، 1983ء چھپی ہوئی افسانوں کی کتاب **سکون کتھے آہے** اور 2009ء افسانوں کی کتاب **ڈہندڑ لیکا** شامل ہیں۔ 

## وفات
رزاق مہر 15 اگست 2002ء میں حرکتِ قلب بند ہونے سے لاڑکانہ میں انتقال کر گئے۔

## حوالہ جات

زمرہ:1954ء کی پیدائشیں
زمرہ:2002ء کی وفیات
زمرہ:سندھی شعرا
زمرہ:سندھی مصنفین
زمرہ:پاکستانی مصنفین
زمرہ:سندھی شخصیات
سڈنی لی

**سڈنی لی** (پیدائش: 5 دسمبر 1859ء– وفات: 3 مارچ 1926ء) انگریز سوانح نگار، نقاد اور ادیب تھا۔

## سوانح
سڈنی لی کی پیدائش 5 دسمبر 1859ء کو بلومزبری، لندن میں ہوئی۔ اُس کا نام سولومن لازاروس لی (Solomon Lazarus Lee) رکھا گیا۔ ابتدائی تعلیم لندن کے سٹی اسکول لندن اور بالیول کالج، آکسفورڈ سے حاصل کی۔ 1882ء میں بالیول کالج، آکسفورڈ سے جدید تاریخ میں ڈگری حاصل کی۔ 1883ء میں مدیر کی حیثیت سے لغت برائے عوامی سوانح نگاری کے لیے کام کیا۔ 1890ء میں سڈنی لی معاونِ مدیر بنا۔ 1891ء میں سر لیزلی اسٹیفن کے معزولی کے بعد وہ مدیر اعلیٰ بن گیا۔ سڈنی لی نے لغت برائے عوامی سوانح نگاری کے لیے 800 سے زائد مضامین تحریر کیے جس میں اُس کی بہن ایلزبتھ لی بھی شریک تھی۔ اِن مضامین میں ملکہ ایلزبتھ اول کے دورِ حکومت کے زیادہ تر انگریزی زبان کے شعرا کے تفصیلی حالات تھے۔ 1884ء میں سڈنی لی نے سٹریٹ فورڈ-آن-اے وون پر کتاب شائع کی جس میں تصاویر ایڈورڈ ہل کی تھیں۔ لغت برائے عوامی سوانح نگاری میں سڈنی لی کا مفصل تحریر کردہ مضمون ولیم شیکسپیئر کی سوانح پر مبنی تھا جو اِس لغت کی اکیانویں جلد مطبوعہ 1897ء میں شامل ہے۔ بعد ازاں ولیم شیکسپیئر کی سوانح مکمل 1898ء میں اور آخری بار 1905ء میں تفصیلی شائع کی۔ 1902ء میں سڈنی لی نے آکسفورڈ سے ولیم شیکسپیئر کی تحاریر اور تاریخ کو مکمل طور پر جمع کرکے شائع کیا۔ 1904ء میں اِس کا ضمیمہ شائع کیا جبکہ ولیم شیکسپیئر کی مکمل نثری و شاعری تحاریر کو 1906ء میں شائع کیا۔ 1911ء میں سڈنی لی کو برطانیہ کا اعزازی خطاب نائٹ تفویض کیا گیا۔ 1913ء سے 1924ء تک وہ کوئین میری یونیورسٹی آف لندن میں انگریزی ادب کے پروفیسر کی حیثیت سے تعلیم دیتا رہا۔

## تصانیف
* 1902ء: *Life of Queen Victoria*
* 1904ء: *Great Englishmen of the Sixteenth century*
* 1906ء: *Shakespeare and the Modern Stage*
* 1925ء: King Edward VII, a Biography

## حوالہ جات

زمرہ:معاون لغت برائے عوامی سوانح نگاری
زمرہ:1859ء کی پیدائشیں
زمرہ:1926ء کی وفیات
زمرہ:انگریز سوانح نگار
زمرہ:انگریز مصنفین
زمرہ:انگریزی ادب
زمرہ:یہودی مؤرخ
زمرہ:یہودی مؤرخین
زمرہ:نائٹس بیچلر
زمرہ:ویکی ڈیٹا سے مختلف مختصر وضاحت
زمرہ:انگریز یہودی مصنفین
زمرہ:5 دسمبر کی پیدائشیں
زمرہ:برطانوی ادبی نقاد
زمرہ:انیسویں صدی کے برطانوی مؤرخین
زمرہ:بیسویں صدی کے برطانوی مؤرخین
زمرہ:بالیول کالج، اوکسفرڈ کے فضلا
زمرہ:انگریزی زبان کے مصنفین
زمرہ:لندن میں وفات پانے والی شخصیات
زمرہ:لندن میں پیدا ہونے والی شخصیات
انسلادوس (چاند)

**انسلادوس** (pronounced )  زحل کا چھٹا بڑا چاند ہے۔ اس کا قطر 500 کلومیٹر رہے۔ یہ زحل کے سب سے بڑے چاند ٹائٹن کے دسویں حصے جتنا ہے۔ ناسا کے مطابق اس چاند پر زندگی موجود ہو سکتی ہے کیونکہ یہاں سے آبسازی فارغین (hydrogen gases) دریافت ہوئی ہے، جس کے بعد اس چاند پر زندگی کے لیے ضروری تمام اجزا مکمل ہو گئے ہیں ۔

## حوالہ جات

## بیرونی روابط

زمرہ:1789 میں دریافت ہونے والے فلکیاتی اجسام
زمرہ:انسلادوس
زمرہ:صوتی مضامین
زمرہ:زحل کے چاند
زمرہ:ویکی ڈیٹا سے مطابقت رکھنے والی مختصر تفصیل
زمرہ:اقمار
زمرہ:خارج ارضی پانی
زمرہ:نظام شمسی
الفریڈ اینجر

**الفریڈ اینجر** (پیدائش: 9 فروری 1837ء– 8 فروری 1904ء) انگریز سوانح نگار اور نقاد تھا۔

## سوانح
الفریڈ اینجر 9 فروری 1837ء کو لندن کے ایک ماہر تعمیرات کے گھر پیدا ہوا۔ الفریڈ نے یونیورسٹی کالج اسکول (لندن)، کنگز کالج لندن اور ٹرینیٹی کالج، کیمبرج سے تعلیم حاصل کی۔ بعد کی زندگی میں اُس کا عمل دخل گرجا کلیسا میں زیادہ ہو گیا تھا۔ جولائی 1894ء میں وہ ٹیمپل چرچ، لندن میں انجیل کے استاد کی حیثیت سے فائز ہوا۔ 28 جنوری 1895ء کو اُسے ملکہ انگلستان ملکہ وکٹوریہ کے وزراء میں شامل کر لیا گیا۔ 2 مارچ 1896ء کو اُسے ملکہ وکٹوریہ کا اعزازی درباری مقرر کیا گیا۔

الفریڈ اینجر نے تھامس ہوڈ اور جارج کریب کی یادداشتوں پر مبنی سوانح تحریر کیں مگر اُسے شہرت چارلس لیمب کی سوانح لکھنے پر ملی جو 6 جلدوں میں 1883ء سے 1888ء کے وسطی زمانہ میں لندن سے شائع ہوئی۔ علاوہ ازیں الفریڈ اینجر لغت برائے عوامی سوانح نگاری کا معاون لکھاری بھی تھا۔ اِس لغت کے لیے اُس نے چارلس لیمب، الفریڈ ٹینی سن، فریڈرک ٹینی سن، چارلس ٹینی سن ٹرنر، جارج دو مورئیر کی سوانح لکھی۔

## تصانیف
* 1903ء: Crabbe
* 1905ء: Lectures and Essays
* 1908ء: Charles Lamb
* چارلس لیمب کے خطوط (انگریزی زبان کا مضمون)
 
میکانیکی

## مزید دیکھیے
* لندن گزٹ: 13 جولائی 1894ء
* لندن گزٹ: 29 جولائی 1895ء 
* لندن گزٹ: 3 مارچ 1896ء 
* https://en.wikisource.org/wiki/1911_Encyclopædia_Britannica/Ainger,_Alfred

## حوالہ جات

زمرہ:1837ء کی پیدائشیں
زمرہ:1904ء کی وفیات
زمرہ:انگریز سوانح نگار
زمرہ:انگریزی ادب
زمرہ:کنگز کالج لندن کے فضلا
زمرہ:معاون لغت برائے عوامی سوانح نگاری
زمرہ:ٹرینیٹی کالج، کیمبرج کے فضلا
زمرہ:ویکی ڈیٹا سے مختلف مختصر وضاحت